Aðskotahlutur í auga – hvernig er best að ná honum úr ? Allir hafa lent í því að fá einhver óhreinindi í augað og er það vanalega ekkert til að hafa áhyggjur af . En hins vegar ef að þú nærð því ekki úr auganu eða að aðskotahluturinn fer inn í vef augans þá gæti það verið áhyggjuefni . Aðskotahlutirnir geta verið t.d. sandur , ryk eða málmur og skiptast upp í 2 hluta . Aðskotahlutir á yfirborði augans Þeir halda sér fyrir framan augað eða festast undir öðru augnlokinu , en komast ekki inn í vef augans . Venjulega er þetta ekki hættulegt og næst oftast úr auganu að lokum . Oftast er þetta mjög óþægilegt og truflar fólk mikið , augað verður rautt , þú tárast og verður pirraður í auganu . Oftast er verra þegar þú blikkar auganu því aðskotahluturinn hefur fest undir augnlokið . Þetta getur valdið tárabólgu . Aðskotahlutir í vef augans Komast inn í vef augans ( hornhimnu eða augnhvítu ) . Þessir hlutir eru venjulega á ferð á miklum hraða og eru oftast úr málmi eða öðru hörðu efni , gerist oft við smíðar eða aðra iðnaðarvinnu . Þetta getur verið mjög alvarlegt , getur leitt til sýkingar ef ekki meðhöndlað strax . Þetta getur einnig valdið sjónskerðingu þó svo að það sé meðhöndlað á viðeigandi hátt . Þótt undarlegt sé , þá er oftast minna sársaukafullt eða pirrandi að fá aðskotahlut í vef augans , sjónin getur orðið skert en þó er það ekki alltaf raunin . Hvernig á að ná aðskotahlut úr auga Byrjaðu á því að skola augað með volgu vatni eða augndropum . EKKI reyna að ná aðskotahlutnum úr auganu með eyrnapinna eða einhverjum öðrum hlut . Það eru miklar líkur á að þú gerir frekar meiri skaða heldur en að ná honum út . Ef óhreindindin nást ekki með vatni eða augndropum og halda áfram að valda ertingu skaltu hitta lækni . Ef þú heldur að eitthvað hafi farið í augað á þér á meðan þú vast við smíðar eða aðra iðnaðarvinnu þar sem að hluturinn hefur geta skotist hratt og fast í augað skaltu hitta lækni . Þó svo að þú finnur ekki mikið fyrir því , en það er algengt þegar hluturinn fer djúpt inn í vef augans . Hægt er að hafa samband við ritstjóra vefsins í gegnum netfangið doktor@doktor.is eða í gegnum síma 510-6500